Marko Perković Thompson upravo je na službenom Facebook profilu zanimljivom objavom podržao aktualnu predsjednicu Kolindu Grabar-Kitarović. Premda predsjednicu ne spominje direktno, glasače poziva na izbore jer “neizlaskom ostavljate veću mogućnost komunistima da pobjede”.

Uz pozivanje na izlazak na izbore, pjevač poziva glasače da ne nasjedaju na nagovaranja Miroslava Škore da izađu na izbore i ponište svoj glasački listić. Takav poziv, kaže glazbenik, mogu dati samo oni kojima je ego i privatni interes važniji od interesa Hrvatske.

Dragi prijatelji,pozivam Vas da iziđete na izbore, jer neizlaskom na izbore ostavljate veću mogućnost komunistima da… Gepostet von Marko Perković Thompson am Donnerstag, 2. Januar 2020

Pohod komunista na Pantovčak

Na kraju, Thompson kaže da se na izbore treba izaći kako bi se zaustavilo komuniste u njihovom pohodu na Pantovčak. Taj “pohod” smatra početnom pozicijom za nastavak kriminalizacije Domovinskog rata i svih vrijednosti do kojih pjevač i njegovi pratitelji na Facebooku drže.

Predsjednicu je jučer podržala i osuđenica za terorizam Julienne Bušić, koja je sudjelovala u otmici aviona sa 76 putnika u kojoj je zbog eksplozije bombe poginuo jedan policajac, otac tada dvoje malodobne djece.